เกาะติด! สนช. ประชุมนัดพิเศษ 11.00 น.
เกาะติด! สนช. ประชุมนัดพิเศษ 11.00 น.
29 พ.ย. 2559

นายพรเพชร วิชิตชลชัย ประธานสภานิติบัญญัติแห่งชาติ มีคำสั่งนัดประชุมสภานิติบัญญัติแห่งชาติ ครั้งที่ 76/2559 ขึ้นเป็นนัดพิเศษ เริ่มในเวลา 11.00 น. ส่วนวาระการประชุมขณะนี้ ยังไม่มีการบรรจุระเบียบวาระ
ด้านนายสุรชัย เลี้ยงบุญเลิศชัย รองประธาน สนช. คนที่ 1 ระบุว่า จะทราบวาระภายหลังจากการประชุมคณะกรรมาธิการวิสามัญกิจการสภานิติบัญญัติแห่งชาติ หรือ วิป สนช. ที่จะมีขึ้นใน 10.00 น. โดยเป็นการประชุมลับ ไม่อนุญาตให้สื่อมวลชนเข้ารับฟังและบันทึกภาพ
สำหรับขั้นตอนในวันนี้ หากคณะรัฐมนตรี มีมติส่งวาระสำคัญให้ สนช.ดำเนินการ คือ ครม. จะเริ่มประชุมกัน ในเวลา 09.00 น. จากนั้นส่งเรื่องให้ที่ประชุมวิป สนช. ในเวลา 10.00 น. หลังจากนั้น วิป สนช.รับทราบ และก็จะบรรจุเข้าสู่วาระการประชุมของ สนช. ที่จะมีขึ้นใน 11.00 น.